plotinus.enneades 6.9.9
ἐν δὲ ταύτῃ τῇ χορείᾳ καθορᾷ πηγὴν μὲν ζωῆς , πηγὴν δὲ νοῦ , ἀρχὴν ὄντος , ἀγαθοῦ αἰτίαν , ῥίζαν ψυχῆς : οὐκ ἐκχεομένων ἀπ̓ αὐτοῦ ἐκείνων , εἶτ̓ ἐλαττούντων : οὐ γὰρ ὄγκος : ἢ φθαρτὰ ἂν ἦν τὰ γεννώμενα . νῦν δέ ἐστιν ἀίδια , ὅτι ἡ ἀρχὴ αὐτῶν ὡσαύτως μένει οὐ μεμερισμένη εἰς αὐτά , ἀλλ̓ ὅλη μένουσα . διὸ κἀκεῖνα μένει : οἷον εἰ μένοντος ἡλίου καὶ τὸ φῶς μένει . οὐ γὰρ ἀποτετμήμεθα οὐδὲ χωρὶς ἐσμέν , εἰ καὶ παρεμπεσοῦσα ἡ σώματος φύσις πρὸς αὑτὴν ἡμᾶς εἵλκυσεν , ἀλλ̓ ἐμπνέομεν καὶ σωζόμεθα οὐ δόντος , εἶτα ἀποστάντος ἐκείνου , ἀλλ̓ ἀεὶ χορηγοῦντος ἕως ἂν ᾖ ὅπερ ἔστι . μᾶλλον μέντοι ἐσμὲν νεύσαντες πρὸς αὐτὸ καὶ τὸ εὖ ἐνταῦθα , τὸ πόρρω εἶναι μόνον καὶ ἧττον εἶναι : ἐνταῦθα καὶ ἀναπαύεται ψυχὴ κακῶν ἔξω εἰς τὸν τῶν κακῶν καθαρὸν τόπον ἀναδραμοῦσα : καὶ νοεῖ ἐνταῦθα , καὶ ἀπαθὴς ἐνταῦθα : καὶ τὸ ἀληθῶς ζῆν ἐνταῦθα : τὸ γὰρ νῦν καὶ τὸ ἄνευ θεοῦ ἴχνος ζωῆς ἐκείνην μιμούμενον , τὸ δὲ ἐκεῖ ζῆν ἐνέργεια μὲν νοῦ , ἐνεργείᾳ δὲ καὶ γεννᾷ θεοὺς ἐν ἡσύχῳ τῇ πρὸς ἐκεῖνο ἐπαφῇ , γεννᾷ δὲ κάλλος , γεννᾷ δικαιοσύνην , ἀρετὴν γεννᾷ : ταῦτα γὰρ κύει ψυχὴ πληρωθεῖσα θεοῦ καὶ τοῦτο αὐτῇ ἀρχὴ καὶ τέλος : ἀρχὴ μέν , ὅτι ἐκεῖθεν , τέλος δέ , ὅτι τὸ ἀγαθὸν ἐκεῖ , καὶ ἐκεῖ γενομένη γίνεται αὐτὴ ὅπερ ἦν : τὸ γὰρ ἐνταῦθα καὶ ἐν τούτοις ἔκπτωσις καὶ φυγὴ καὶ πτερορρύησις : δηλοῖ δὲ ὅτι τὸ ἀγαθὸν ἐκεῖ καὶ ὁ ἔρως ὁ τῆς ψυχῆς ὁ σύμφυτος , καθ̓ ὃ καὶ συνέζευκται ἔρως ταῖς ψυχαῖς καὶ ἐν γραφαῖς καὶ ἐν μύθοις . ἐπεὶ γὰρ ἕτερον θεοῦ ἐκείνη , ἐξ ἐκείνου δέ , ἐρᾷ αὐτοῦ ἐξ ἀνάγκης : καὶ οὖσα ἐκεῖ τὸν οὐράνιον ἔρωτα ἔχει , ἐνταῦθα δὲ πάνδημος γίγνεται . καὶ γάρ ἐστιν ἐκεῖ Ἀφροδίτη οὐρανία , ἐνταῦθα δὲ γίνεται πάνδημος οἷον ἑταιρισθεῖσα : καὶ ἔστι πᾶσα ψυχὴ Ἀφροδίτη . καὶ τοῦτο αἰνίττεται καὶ τὰ τῆς Ἀφροδίτης γενέθλια καὶ ὁ Ἔρως ὁ μετ̓ αὐτῆς γενόμενος . ἐρᾷ οὖν κατὰ φύσιν ἔχουσα ψυχὴ θεοῦ ἑνωθῆναι θέλουσα , ὥσπερ παρθένος καλοῦ πατρὸς καλὸν ἔρωτα : ὅταν δὲ εἰς γένεσιν ἐλθοῦσα οἷον μνηστείαις ἀπατηθῇ , ἄλλον ἀλλαξαμένη θνητὸν ἔρωτα ἐρημίᾳ πατρὸς ὑβρίζεται : μισήσασα δὲ πάλιν τὰς ἐνταῦθα ὕβρεις ἁγνεύσασα τῶν τῇδε πρὸς τὸν πατέρα αὖθις στελλομένη εὐπαθεῖ . καὶ οἷς μὲν ἄγνωστόν ἐστι τὸ πάθημα τοῦτο , ἐντεῦθεν ἐνθυμείσθω ἀπὸ τῶν ἐνταῦθα ἐρώτων οἷόν ἐστι τυχεῖν ὧν τις μάλιστα ἐρᾷ , καὶ ὅτι ταῦτα μὲν τὰ ἐρώμενα θνητὰ καὶ βλαβερὰ καὶ εἰδώλων ἔρωτες καὶ μεταπίπτει , ὅτι οὐκ ἦν τὸ ὄντως ἐρώμενον , οὐδὲ τὸ ἀγαθὸν ἡμῶν , οὐδ̓ ὃ ζητοῦμεν . ἐκεῖ δὲ τὸ ἀληθινὸν ἐρώμενον , ᾧ ἔστι καὶ συνεῖναι μεταλαβόντα αὐτοῦ καὶ ὄντως ἔχοντα , οὐ περιπτυσσόμενον σαρξὶν ἔξωθεν . ὅστις δὲ εἶδεν , οἶδεν ὃ λέγω , ὡς ἡ ψυχὴ ζωὴν ἄλλην ἴσχει τότε προσιοῦσα καὶ ἤδη προσελθοῦσα καὶ μετασχοῦσα αὐτοῦ , ὥστε γνῶναι διατεθεῖσαν , ὅτι πάρεστιν ὁ χορηγὸς ἀληθινῆς ζωῆς , καὶ δεῖ οὐδενὸς ἔτι : τοὐναντίον δὲ ἀποθέσθαι τὰ ἄλλα δεῖ , καὶ ἐν μόνῳ στῆναι τούτῳ , καὶ τοῦτο γενέσθαι μόνον περικόψαντα τὰ λοιπὰ ὅσα περικείμεθα : ὥστε ἐξελθεῖν σπεύδειν ἐντεῦθεν καὶ ἀγανακτεῖν ἐπὶ θάτερα δεδεμένους , ἵνα τῷ ὅλῳ αὑτῶν περιπτυξώμεθα καὶ μηδὲν μέρος ἔχωμεν , ᾧ μὴ ἐφαπτόμεθα θεοῦ . ὁρᾶν δὴ ἔστιν ἐνταῦθα κἀκεῖνον καὶ ἑαυτὸν ὡς ὁρᾶν θέμις : ἑαυτὸν μὲν ἠγλαισμένον , φωτὸς πλήρη νοητοῦ , μᾶλλον δὲ φῶς αὐτὸ καθαρόν , ἀβαρῆ , κοῦφον , θεὸν γενόμενον , μᾶλλον δὲ ὄντα , ἀναφθέντα μὲν τότε , εἰ δὲ πάλιν βαρύνοιτο , ὥσπερ μαραινόμενον .
Lemmas: ἐν δέ οὗτος ὁ χορεία καθοράω πηγή μέν ζωή , πηγή δέ νόος , ἀρχή εἰμί , ἀγαθός αἰτία , ῥίζα ψυχή : οὐ ἐκχέω ἀπό αὐτός ἐκεῖνος , εἶτα ἐλασσόω : οὐ γάρ ὄγκος : ἤ φθαρτός ἄν εἰμί ὁ γεννάω . νῦν δέ εἰμί ἀίδιος , ὅτι ὁ ἀρχή αὐτός ὡσαύτως μένω οὐ μερίζω εἰς αὐτός , ἀλλά ὅλος μένω . διό ἐκεῖνος μένω : οἷον εἰ μένω ἥλιος καί ὁ φάος μένω . οὐ γάρ ἀποτέμνω οὐδέ χωρίς εἰμί , εἰ καί παρεμπίπτω ὁ σῶμα φύσις πρός ἑαυτοῦ ἐγώ ἕλκω , ἀλλά ἐμπνέω καί σῴζω οὐ δίδωμι , εἶτα ἀφίστημι ἐκεῖνος , ἀλλά ἀεί χορηγέω ἕως ἄν εἰμί ὅς εἰμί . μάλα μέντοι εἰμί νεύω πρός αὐτός καί ὁ εὖ ἐνταῦθα , ὁ πρόσω εἰμί μόνος καί ἥσσων εἰμί : ἐνταῦθα καί ἀναπαύω ψυχή κακός ἔξω εἰς ὁ ὁ κακός καθαρός τόπος ἀνατρέχω : καί νοέω ἐνταῦθα , καί ἀπαθής ἐνταῦθα : καί ὁ ἀληθής ζάω ἐνταῦθα : ὁ γάρ νῦν καί ὁ ἄνευ θεός ἴχνος ζωή ἐκεῖνος μιμέομαι , ὁ δέ ἐκεῖ ζάω ἐνέργεια μέν νόος , ἐνέργεια δέ καί γεννάω θεός ἐν ἥσυχος ὁ πρός ἐκεῖνος ἐπαφή , γεννάω δέ κάλλος , γεννάω δικαιοσύνη , ἀρετή γεννάω : οὗτος γάρ κύω ψυχή πληρόω θεός καί οὗτος αὐτός ἀρχή καί τέλος : ἀρχή μέν , ὅτι ἐκεῖθεν , τέλος δέ , ὅτι ὁ ἀγαθός ἐκεῖ , καί ἐκεῖ γίγνομαι γίγνομαι αὐτός ὅς εἰμί : ὁ γάρ ἐνταῦθα καί ἐν οὗτος ἔκπτωσις καί φυγή καί πτερορρύησις : δηλόω δέ ὅτι ὁ ἀγαθός ἐκεῖ καί ὁ ἔρως ὁ ὁ ψυχή ὁ σύμφυτος , κατά ὅς καί συζεύγνυμι ἔρως ὁ ψυχή καί ἐν γραφή καί ἐν μῦθος . ἐπεί γάρ ἕτερος θεός ἐκεῖνος , ἐκ ἐκεῖνος δέ , ἐράω αὐτός ἐκ ἀνάγκη : καί εἰμί ἐκεῖ ὁ οὐράνιος ἔρως ἔχω , ἐνταῦθα δέ πάνδημος γίγνομαι . καί γάρ εἰμί ἐκεῖ Ἀφροδίτη οὐράνιος , ἐνταῦθα δέ γίγνομαι πάνδημος οἷος ἑταιρίζω : καί εἰμί πᾶς ψυχή Ἀφροδίτη . καί οὗτος αἰνίσσομαι καί ὁ ὁ Ἀφροδίτη γενέθλιος καί ὁ Ἔρως ὁ μετά αὐτός γίγνομαι . ἐράω οὖν κατά φύσις ἔχω ψυχή θεός ἑνόω ἐθέλω , ὥσπερ παρθένος καλός πατήρ καλός ἔρως : ὅταν δέ εἰς γένεσις ἔρχομαι οἷος μνηστεία ἀπατάω , ἄλλος ἀναλάζομαι θνητός ἔρως ἐρημία πατήρ ὑβρίζω : μισέω δέ πάλιν ὁ ἐνταῦθα ὕβρις ἁγνεύω ὁ τῇδε πρός ὁ πατήρ αὖθις στέλλω εὐπαθέω . καί ὅς μέν ἄγνωστος εἰμί ὁ πάθημα οὗτος , ἐντεῦθεν ἐνθυμέομαι ἀπό ὁ ἐνταῦθα ἔρως οἷος εἰμί τυγχάνω ὅς τις μάλα ἐράω , καί ὅτι οὗτος μέν ὁ ἐράω θνητός καί βλαβερός καί εἴδωλον ἔρως καί μεταπίπτω , ὅτι οὐ εἰμί ὁ ὄντως ἐράω , οὐδέ ὁ ἀγαθός ἐγώ , οὐδέ ὅς ζητέω . ἐκεῖ δέ ὁ ἀληθινός ἐράω , ὅς εἰμί καί σύνειμι μεταλαμβάνω αὐτός καί ὄντως ἔχω , οὐ περιπτύσσω σάρξ ἔξωθεν . ὅστις δέ ὁράω , οἶδα ὅς λέγω , ὡς ὁ ψυχή ζωή ἄλλος ἴσχω τότε προσέρχομαι καί ἤδη προσέρχομαι καί μετέχω αὐτός , ὥστε γιγνώσκω διατίθημι , ὅτι πάρειμι ὁ χορηγός ἀληθινός ζωή , καί δέω οὐδείς ἔτι : ἐναντίος δέ ἀποτίθημι ὁ ἄλλος δέω , καί ἐν μόνος ἵστημι οὗτος , καί οὗτος γίγνομαι μόνος περικόπτω ὁ λοιπός ὅσος περίκειμαι : ὥστε ἐξέρχομαι σπεύδω ἐντεῦθεν καί ἀγανακτέω ἐπί ἕτερος δέω , ἵνα ὁ ὅλος ἑαυτοῦ περιπτύσσω καί μηδείς μέρος ἔχω , ὅς μή ἐφάπτω θεός . ὁράω δή εἰμί ἐνταῦθα ἐκεῖνος καί ἑαυτοῦ ὡς ὁράω θέμις : ἑαυτοῦ μέν ἀγλαίζω , φώς πλήρης νοητός , μάλα δέ φάος αὐτός καθαρός , ἀβαρής , κοῦφος , θεός γίγνομαι , μάλα δέ εἰμί , ἀνάπτω μέν τότε , εἰ δέ πάλιν βαρύνω , ὥσπερ μαραίνω .